ПРИЛОГ 1

ЛИСТА ПРИМЕРА УСЛУГА КОЈЕ НИСУ  
ОБУХВАЋЕНЕ ЧЛАНОМ 14. СТАВ 1. ТАЧКА 5) ОВЕ УРЕДБЕ

1. Услуге које се не пружају „на даљину”:

услуге које се пружају уз физичку присутност пружаоца и примаоца, чак и ако се при том користе електронски уређаји:

а) лекарски прегледи или лечење у здравственој амбуланти уз помоћ електронске опреме, када је пацијент присутан;

б) консултовање електронског каталога у трговини с корисником на лицу места;

в) резервација авионских карата у путничкој агенцији у личном присуству корисника, уз помоћ умрежених рачунара;

г) електронске игре које су доступне у видео-играоници у којој је корисник присутан.

2. Услуге које се не пружају путем „електронских средстава”:

– услуге материјалног садржаја, иако пружене путем електронског уређаја:

а) аутоматски уређаји за издавање готовине или карата (новчаница, возних карата);

б) наплаћивање коришћења приступа друмским мрежама, паркиралиштима, итд. чак и ако се користе електронски уређаји за контролу улаза/излаза како би се осигурало прописно плаћање,

– ванмрежне услуге (off-line): дистрибуција ЦД-ромова или софтвера на дискетама,

– услуге које се не пружају путем електронских система обраде/чувања:

а) услуге говорне телефоније;

б) услуге телефакса/телекса;

в) услуге пружене путем говорне телефоније или телефакса;

г) консултације са лекаром путем телефона/телефакса;

д) консултације са правником путем телефона/телефакса;

ђ) директно куповање телефоном/телефаксом.

3. Услуге које се не пружају „на појединачан захтев примаоца услуга”: услуге које се пружају путем преноса података без појединачног захтева за истовремени пријем неограниченог броја појединачних примаоца (предаја од једног пошиљаоца ка више примаоца):

а) услуге телевизијског емитовања (укључујући услуге на паравидеу, на захтев), обухваћене чланом 2. став 3. ове уредбе;

б) услуге радијског емитовања;

в) (телевизијски) телетекст.

ПРИЛОГ 2

ЛИСТА ПРИМЕРА ФИНАНСИЈСКИХ УСЛУГА

1. Инвестиционе услуге,

2. Послови у области осигурања и реосигурања,

3. Банкарске услуге,

4. Послови који се односе на пензијске фондове,

5. Услуге у вези са терминским уговорима или опцијама.

Ове услуге посебно укључују:

а) инвестиционе услуге, које се наводе у пропису којим се преузима анекс Директиве 2004/39/ЕЗ; услуге институција колективног инвестирања;

б) услуге обухваћене делатностима које подлежу узајамном признавању, наведене у пропису којим се преузима Анекс I Директиве 2013/36/ЕУ Европског парламента и Савета,

в) послови осигурања и реосигурања, а који се наводе у пропису којим се преузима Директива 2009/138/ЕЗ Европског парламента и Савета.